Imagining Power of Reading: Educational Implications
Independent Research Fund Denmark
Syddansk Universitet
Læsning er dynamisk, rodet, kropslig og karakteriseret ved pauser. Ingen har beskrevet disse pausers funktion i læseforskningen, der primært har fokus på afkodning og forståelse af symboler. Projektets antagelse er, at disse pauser har en afgørende betydning for forestillingskraft og -evne, dvs. læserens evne til at give teksten ’liv’. Kreativitet og evnen til at skabe ideer er de mest eftertragtede kompetencer i tidens samfund (og ofte forbundet med litterær læsning). Det er derfor afgørende at forstå, hvordan de bedste betingelser herfor skabes. At arbejde med ideer og indtryk skaber en naturlig forsinkelse i processen med at håndtere teksten og derfor er hypotesen, at læsere med et diskontinuerligt læseflow outperformer læsere med et mere kontinuerligt og forudsigeligt læseflow ift forestillingskraft. Metodologisk anvender projektet kognitiv etnografi til at undersøge forestillingskraft i læsning empirisk blandt læseerfarne litteraturuniversitetsstuderende. Vi undersøger pausers funktion for forestillingskraft i relation til læsningens karakter (lystlæsning versus læsning til en test) samt læsemedie (skærm eller papir). Vi anvender videooptagelser af naturlige læsesituationer, interviews, fysiologiske målinger (som hjerterytme) mens de læser, personligheds- og kreativitetstest. Resultaterne giver indsigt i (i) hvad der karakteriserer pauserne, herunder hvilken funktion de har og hvordan denne viden kan bruges til at reetablere vores syn på læsning i uddannelsessystemet.
Research Projects (Max 10 MDKK) / Inge Lehmann-programmet / grant